CELEX: 31981R1791
Language: el
Date: 1981-06-29 00:00:00
Title: Κανονισμός (ΕΟΚ) αριθ. 1791/81 τού Συμβουλίου τής 29ης Ιουνίου 1981 περί παρατάσεως τού καθεστώτος πού εφαρμόζεται στίς συναλλαγές τής Ελλάδος μέ τά κράτη ΑΚΕ

Avis juridique important

|

31981R1791

Κανονισμός (ΕΟΚ) αριθ. 1791/81 τού Συμβουλίου τής 29ης Ιουνίου 1981 περί παρατάσεως τού καθεστώτος πού εφαρμόζεται στίς συναλλαγές τής Ελλάδος μέ τά κράτη ΑΚΕ  

Επίσημη Εφημερίδα αριθ. L 179 της 01/07/1981 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1791/81 ΤΟΥ ΣΥΜΒΟΥΛΙΟΥ  της 29ης Ιουνίου 1981  περί παρατάσεως του καθεστώτος που εφαρμόζεται στις συναλλαγές της Ελλάδος με τα κράτη ΑΚΕ  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι το πρόσθετο πρωτόκολλο της δεύτερης συμβάσεως ΑΚΕ-ΕΟΚ, σε συνέχεια της προσχωρήσεως της Ελληνικής Δημοκρατίας στην Ευρωπαϊκή Οικονομική Κοινότητα, μονογραφήθηκε την 24η Ιουνίου 1981·  ότι, εν αναμονή της ενάρξεως ισχύος του πρωτοκόλλου αυτού και λαμβανομένου υπόψη του περιεχομένου του, είναι σκόπιμο να παρατείνει αυτονόμως η Κοινότητα από 1ης Ιουλίου 1981 το καθεστώς που εφαρμόζεται στις συναλλαγές της Ελλάδος με τα κράτη ΑΚΕ, το οποίο προβλέπεται στον κανονισμό (ΕΟΚ) αριθ. 439/81 (1), που παρατάθηκε από τον κανονισμό (ΕΟΚ) αριθ. 1122/81 (2),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από την 1η Ιουλίου 1981 και μέχρι τις 31 Δεκεμβρίου 1981, στις συναλλαγές της Ελλάδος με τα κράτη ΑΚΕ, εφαρμόζεται το καθεστώς που απορρέει από το παράρτημα του κανονισμού (ΕΟΚ) αριθ. 439/81.  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Ιουνίου 1981.  Για το Συμβούλιο  Ο Πρόεδρος  Ch. A. van der KLAAUW  (1) ΕΕ αριθ. L 53 της 27. 2. 1981, σ. 19,  (2) ΕΕ αριθ. L 118 της 30. 4. 1981, σ. 14.